Limp Bizkit

**Limp Bizkit**, ամերիկյան նու մետալ և ռեփ ռոք խումբ, որը ստեղծվել է 1995 թվականին Ֆլորիդայի Ջեքսոնվիլ քաղաքում։ Խմբի ներկայիս կազմում են Ֆրեդ Դյորսթը (վոկալ), Ուես Բորլանդը (կիթառ), Սեմ Ռիվերսը (բաս), Ջոն Օտտոն (հարվածային գործիքներ) և DJ Lethal (դիջեյ): Limp Bizkit-ը հայտնի է դարձել իր թեմատիկ ծանր ռիթմիկ երգերով, Ֆրեդ Դյորսթի ագրեսիվ կատարմամբ, Ուես Բորլանդի ձայնային փորձարկումներով, ինչպես նաև նրանց կենդանի կատարումներով։ Խումբը երեք անգամ առաջադրվել է «Գրեմմի» մրցանակի և վաճառել ավելի քան 40 միլիոն ալբոմ ամբողջ աշխարհում, այդ թվում 16,5 միլիոնը՝ Միացյալ Նահանգներում:

Limp Bizkit-ը վաղ հայտնիություն է ձեռք բերել Ջեքսոնվիլում: Ավելի ուշ խումբը հայտնի է դարձել ԱՄՆ-ում, 1997 թվականին խմբի և Interscope ու Flip Records լեյբլների հետ կնքված պայմանագրից հետո, որոնք թողարկել են խմբի դեբյուտային *Three Dollar Bill, Y'all$* ստուդիական ալբոմը: Limp Bizkit-ը հաջողության է հասել «Significant Other» (1999) և «Chocolate Starfish and the Hot Dog Flavored Water» (2000) ալբոմների թողարկմամբ, հետագա համերգային շրջագայություններով, ելույթներով Woodstock '99-ում և Big Day Out փառատոներում, որոնք բազմաթիվ վեճեր են առաջացրել քննադատների և լրագրողների շրջանում[։

2001 թվականին Ուես Բորլանդը լքել է խումբը և նրան փոխարինել է կիթառահար Մայք Սմիթը։ Այնուամենայնիվ, 2003 թվականին իր չորրորդ ստուդիական ալբոմի թողարկումից հետո՝ *Results May Vary*, Բորլանդը վերադարձել է խումբ։ 2005 թվականին թողարկվել է *The Unquestionable Truth (Part I)* մինի ալբոմը, որից հետո խումբը ժամանակավորապես դադարեցրել է ստեղծագործական գործունեությունը։ 2009 թվականին Limp Bizkit-ը վերամիավորվել է: Երաժիշտները թողարկել են իրենց հինգերորդ սկավառակը՝ *Gold Cobra-ն* (2011), հետո լքել Interscope-ը և կնքել պայմանագիր Cash Money Records լեյբլի հետ։ 2012 թվականին Ֆրեդ Դյորսթի հետ կոնֆլիկտի պատճառով ծրագրավորող և DJ Lethal-ը լքել է խումբը իսկ նրան փոխարինել է DJ Skeletor-ը որպես ելույթների ժամանակ ներկա գտնվող անդամ։ Տարիներ շարունակ փորձնական *«Stampede of the Disco Elephants»* թիզերային ալբոմից հետո խումբը հայտարարել է իր վեցերորդ ստուդիական ալբոմի մասին՝ *Still Sucks*, որը հետագայում թողարկել է 2021 թվականի հոկտեմբերի 31-ին:

## Խմբի պատմություն
### Ձևավորում և վաղ տարիներ (1995-1996 թվականներ)

Ֆրեդ Դյորստը մեծացել է Ջեքսոնվիլում՝ Ֆլորիդա նահանգում։ Դեռահաս տարիքում նա հետաքրքրվել է բրեյք դանսով, հիփ հոփ մշակույթով, պանկ-ռոքով և ծանր մետալով։ Դյորստը եղել է ռեփ, զբաղվել է դիջեյությամբ, բիթբոքսինգով և սքեյթբորդինգով։ Երբ Դյորստն աշխատել է որպես խոտհնձիչ և դաջվածքների վարպետ,  որոշել է ստեղծել երաժշտական խումբ, որը կհամատեղեր ռոք երաժշտության և հիփ հոփի տարրերի հետ։

1990-ականների սկզբին Ֆրեդ Դյորստը եղել է երեք խմբերի անդամ՝ «Split 26», «Malachi Sage», որոնք ժամանակի ընթացքում չեն հասել հաջողության և դադարել են գոյությունը, և «10 Foot Shindig», որը Դյորստը լքել է ինքնակամ։ 1994 թվականի դեկտեմբերին Ֆրեդ Դյորստը լրջորեն մտածել է սեփական խումբ ստեղծելու մասին։ Նա կապվել է «Malachi Sage»-ի բաս կիթառահար Սեմ Ռիվերսի հետ և առաջարկել նրան դառնալ իր խմբի անդամ։ Ռիվերսը համաձայնվել է և իր հերթին թմբկահարի դերի համար առաջարկել իր զարմիկի՝ ջազային թմբկահար Ջոն Օտտոյի թեկնածությունը, որն այդ ժամանակ նվագել է Դուգլաս Անդերսոնի արվեստի դպրոցում և տարբեր տեղական ավանգարդային խմբերում։

Այս կազմով նրանք անցկացել են իրենց առաջին փորձերը. Ֆրեդը նվագել է կիթառ, ինչպես ինքն է ասել՝ «Նվագում էի մեկ լարի վրա և մատս շարժում էի այս ու այն կողմ»։ Այնուհետև նրանց միացել  կիթառահար Ռոբ Ուոթերսը Դյորստի հետ հանդիպումից հետո, որից հետո Դյորստը նրան առաջարկել է նվագել իր խմբում, և Ռոբը համաձայնվել է։ Այդ պահին նրանք միասին ձևավորել են «Limp Biscut» անվանումով խումբը։

Ավելի ուշ կազմը սկսել է «Mental Aquaducts» դեմո ալբոմի ձայնագրությունը։ Ուոթերսը դիմել է իր ծանոթ Ջոն Ջեյքենսին, որը ուներ իր ձայնագրման ստուդիան։ Ինչպես ասել է նա՝ Ջոնը, դեմոն ձայնագրվել է մի քանի օրվա ընթացքում։ Այնուհետև արդեն մեկ այլ ստուդիայում խումբը զբաղվել է երգերի մաստերինգով։ Սակայն մաստերինգի ընթացքում Ռոբը լքել է խումբը, և նրա տեղը զբաղեցրել է կիթառահար Ուես Բորլանդը։ Նոյեմբերի 22-ին սկավառակը եղել է լիովին պատրաստ։

Մի փոքր ուշ՝ թողարկումից մեկ շաբաթ անց, Korn խումբը ժամանել է Ջեքսոնվիլ՝ «Milk Bar» ակումբում հանդես գալու Sick of It All խմբից առաջ, որտեղ հաճախ հանդես է եկել Limp Bizkit-ը։ Ֆրեդն առաջարկել է Հեդին անել եգիպտացորենի տեսքով դաջվածք։ Արդյունքները եղել են հիասթափեցնող, քանի որ նրանք հարբած էին։ Այնուամենայնիվ, Դյորստին հաջողվել է Korn-ին տալ դեմոն, որպեսզի նրանք այն փոխանցեն Ռոս Ռոբինսոնին, սակայն պրոդյուսերը չի հավանել ձայնագրությունը, և համագործակցությունը սկսվել է արդեն հաջորդ դեմո ձայնագրություններից հետո։

1995 թվականի աշնանից Ուես Բորլանդի եղբայրը՝ Սքոթ Բորլանդը, նվագել է Limp Bizkit-ի հետ։ Այն ժամանակ խումբն աշխատել է միայն անդերգրաունդ բեմերում։ Խումբը ելույթ է ունեցել Ֆլորիդայի տարբեր փանկ ակումբներում, առավել հաճախ՝ Milk Bar-ում։ Limp Bizkit-ը արագ ձեռք է բերել ժողովրդականություն, և Sugar Ray ռոք խումբը հրավիրել է երաժիշտներին որոշ ժամանակ նվագել այդ ակումբում: Milk Bar-ի սեփականատեր Դենի Ուիմմերը ավելի ուշ ասել է, որ «Limp Bizkit-ը սկսել է նվագել տասը հոգու համար և մի քանի ամսվա ընթացքում աճել մինչև ութ հարյուր հոգու համար »: Այնուամենայնիվ, երաժիշտները հասկացել են, որ հայտնիության հասնելու համար իրենց պետք է մի բան, որը կտարբերեր իրենց մյուս խմբերից: Նոր ունկնդիրներ գրավելու համար Limp Bizkit-ը, բացի իրենց երգացանկից, սկսել է կատարել Ջորջ Մայքլի «Faith» կոմպոզիցիան և Պոլա Աբդուլի «Straight Up» ստեղծագործությունը` հարդ ռոք ոճով: Բացի այդ, հանդիսատեսին հետաքրքրել է Ուես Բորլանդի անսովոր կերպարը։ Նրա արտաքինը դարձել է խմբի գովազդը։

«Limp Bizkit» խմբի ներկայիս անվանումը կարող է թարգմանվել որպես «փափուկ թխվածքաբլիթ»: Այն հայտնվել է հետևյալ կերպ. երաժիշտները սկսել են մտածել իրենց խմբի անվան մասին։ Նրանք դիտարկել են «Gimp Disco», «Split Dickslit», «Bitch Piglet» և «Blood Fart» տարբերակները: Ըստ Ֆրեդ Դերսթի՝ առաջարկված անունները համապատասխան չեն եղել։ Այդ ժամանակ շատ շատերը օգտագործել են մարիխուանա, և նրանք զգացել են, որ իրենց ուղեղը թխվածքաբլիթի պես փափուկ է: Սեմ Ռիվերսը եղել է նրանցից մկեը և պարզապես ասել է հետևյալ արտահայտությունը.  «My brain is like a limp biscuit!»: (:

1995 թվականի վերջին խմբի հայտնիությունը աճել է, սկսել են հայտնվել նոր խմբեր, որոնք նմանակում են Limp Bizkit-ին, ինչին վերջինս պատասխանել է «Counterfeit» երգով։ Սկզբում այն հնչել է միայն համերգների ժամանակ, սակայն հետագայում, խումբը ձայնագրել է երգը մասնակիցներից մեկի տանը հենց կեսգիշերին։

1996 թվականի սկզբին նրանք որոշել են վերանվանել խումբը Limp Bizkit և Ֆրեդ Դերսթը սկսել է գրավել խոշոր ձայնագրման լեյբլների ուշադրությունը Limp Bizkit-ի վրա՝ ներկայանալով որպես խմբի մենեջեր, սակայն փորձերը անհաջող են եղել։ «Counterfeit»-ը ձայնագրելուց հետո խումբը գրել է ևս երկու երգ, Սեմ Ռիվերսը եկել է իր ընկեր Դոն Սմիթի մոտ և պատմել խմբի մասին։ Հետագայում հատուկ նրա համար կենդանի նվագել են իրենց երգերից մի քանիսը, նա շատ տպավորված է եղել և սկսել է քննարկել ստուդիայում ձայնագրվելու հնարավորությունը։ Վերջում նրանք ձայնագրել են դեմո, որը ներառել է 3 երգ՝ «Counterfeit», «Pollution», «Stuck»:

Ավելի ուշ խումբը առաջին անգամ շոու է նվագել Ջեքսոնվիլից դուրս՝ Լոս Անջելեսում, Korn-ի ելույթից առաջ: Դյորստը Արվիզին և Ուելչին տվել է Limp Bizkit-ի դեմո՝ լսելու համար (այդ ժամանակ խումբն արդեն այդպես է կոչվել, թեև որոշ համերգային բրոշյուրներում նրանց շարունակել են անվանվել որպես «Limp Bizkut» մինչև 1997 թվականի վերջը)։ Korn-ի անդամներն դեմոն փոխանցել է իրենց պրոդյուսեր Ռոս Ռոբինսոնին: Ռոբինսոնը տպավորված է եղել ձայնագրությամբ. նա ավելի ուշ համաձայնել է դառնալ պրոդյուսեր Limp Bizkit-ի դեբյուտային ստուդիական ալբոմի համար:

1996 թվականի գարնան սկզբին Ֆրեդը և Ուես Բորլանդը կոնֆլիկտ են ունեցել, ինչի պատճառով վերջինս լքել է խումբը, և նրան փոխարինել է Թերի Բալսամոն։ Նրա հետ խումբը ձայնագրել է 2 դեմո ալբոմ։

Հունիսին, Հոլիվուդում Limp Bizkit-ի հաջող ելույթից հետո, խումբը պայմանագիր է կնքել Mojo records-ի հետ՝ MCA Records-ի դուստր լեյբլի հետ։ Կալիֆորնիայի ճանապարհին, որտեղ գտնվել է ձայնագրման ստուդիան, երաժիշտները լուրջ վթարի են ենթարկվել։ Միջադեպից հետո Ֆրեդ Դյորսթը համոզել է Բորլանդին շարունակել նվագել խմբում, ինչին նա համաձայնվել է, իսկ Թերին հեռացել։ Կալիֆորնիա ժամանելուն պես երաժիշտները որոշել են խզել պայմանագիրը Mojo-ի հետ և սկսել համագործակցել Flip-ի՝ Interscope Records-ի դուստր մասնաճյուղի հետ, իսկ Ֆրեդ Դյորսթը համոզել է Բորլանդին շարունակել նվագել խմբում, ինչին նա համաձայնվել է:

1996 թվականի ամռանը Limp Bizkit-ը սկսել է ելույթ ունենալ բազմաթիվ խմբերի հետ, ներառյալ House of Pain-ը, որտեղ նաև հանդես է եկել DJ Lethal-ը: 1996 թվականի նոյեմբերին House of Pain-ը դադարեցրել է իր գօրծունեությունը, և DJ Lethal-ը միացել է Limp Bizkit-ին, այդ իսկ պատճառով Սքոթը դադարեցրել է նվագել ելույթներին, սակայն չի լքել խումբը առաջին երեք ստուդիական ալբոմների համար: Ըստ երաժիշտների՝ DJ Lethal-ի գալուստը թույլ է տվել խմբին փորձեր կատարել հնչողության հետ և ձևավորել իրենց ոճը։ Այս ժամանակ կոնֆլիկտ է առաջացել Ֆրեդ Դերսթի և Ուես Բորլանդի միջև, ինչի պատճառով Բորլանդը հրաժարվել է նվագել խմբում։

### Three Dollar Bill, Y’all$ (1997-1998 թվականներ)
[thumb|160px|left|''Three Dollar Bill, Yall$'', ալբոմի թողարկումից հետո, վոկալիստ Ֆրեդ Դյորսթը նշանակվել է ավագ-փոխտնօրեն [Interscope Records-ի  A&R ձայնագրման ընկերությունում։]]
Այն բանից հետո, երբ Ռոս Ռոբինսոնը լսել է Limp Bizkit-ի դեմոն, նա համաձայնել է թողարկել խմբի դեբյուտային ալբոմը։ Երաժիշտները սկսել են աշխատել ստուդիական նյութի վրա Ռոբինսոնի Indigo Ranch ստուդիայում: Խումբն աշխատել է ձայնագրության վրա՝ իմպրովիզացնելով և տրվելով պրոցեսին։ Օրինակ՝ Դյորստի՝ ընկերուհու հետ հարաբերություններում առկա խնդիրները ոգեշնչել են նրան գրել «Sour» երգը, իսկ «Everything» ստեղծագործության կառուցվածքը հիմնված է գործիքային իմպրովիզացիայի վրա:

Չնայած «Faith»-ի հաջողությանը, Ռոբինսոնը ցանկացել է համոզել խմբի անդամներին այն չընդգրկել ալբոմ։ Այնուամենայնիվ, երգի վերագրանցված տարբերակը, որն ուներ ավելի ծանր գործիքավորում, տպավորել է Ռոբինսոնին: Ալբոմը ձայնագրելիս Limp Bizkit-ի անդամները կրել են Tool խմբի և առհասարակ պրոգրեսիվ մետալի ազդեցությունը։ Երաժիշտների կարծիքով, հենց պրոգրեսիվ մետալն է մեծ դեր խաղացել դեբյուտային ալբոմի ձայնի ձևավորման գործում. Դրա տարրերն առկա են «Nobody Loves Me» երգում, որտեղ Դյորսթը ընդօրինակել է Մեյնարդ Ջեյմս Քինանի վոկալի ոճը։

1997 թվականի մայիսին խումբն ավարտել է աշխատանքը ալբոմի վրա, որից հետո անցել է համատեղ համերգային շրջագայության Korn-ի և Helmet-ի հետ։ Երաժշտական քննադատները բացասաբար են արձագանքել խմբերի համատեղ ելույթներին։ Մասնավորապես, Ջոն Մ. Գիլբերթսոնը *Milwaukee Journal-Sentinel-*ից չափազանց բացասաբար է արտահայտվել Դյորսթի պահվածքի մասին բեմում՝ ասելով. **«**Իմ ուշադրությունը գրավել է Limp Bizkit-ը իր ռեփ թրեշ ելույթով, որտեղ վոկալիստը իր արտահայտրչ խոսքով «ստիպում էր ինչ-որ համասեռականների դոփել համերգի ժամանակ»։ Դա նույնիսկ ինչ-որ ապստամբություն չէ: Սա ուղղակի մանկամտություն է»։

Շարունակելով ունկնդրին վանող անուններ օգտագործելու մարտավարությունը՝ Limp Bizkit-ը, հղում անելով ԱՄՆ-ի հայտնի «queer as a three dollar bill» արտահայտությանը ()։ Անվանել են *Three Dollar Bill, Yall$ առաջին ստուդիական ալբոմը* ()։

Interscope Records-ն առաջարկել է խմբին վճարել 5000 դոլար՝ ապահովելով «Counterfeit» երգի եթերը պորտլենդյան ռադիոկայաններում, որը թողարկվել է որպես գալիք ալբոմի գովազդային սինգլ։ Վճարովի եթերաժամանակի համար Limp Bizkit-ը քննադատության է ենթարկվել երաժշտական լրագրողների կողմից, որոնք այն ընկալել էին որպես կաշառք։ Այնուամենայնիվ, խմբի մենեջեր Ջեֆ Կուետինեցը հետագայում անվանել է դա «փայլուն մարքեթինգային քայլ»։

«Counterfeit» սինգլի թողարկումից հետո Limp Bizkit-ի առաջին ստուդիական ալբոմը թողարկվել է 1997 թվականի հուլիսի 1-ին։ Քննադատների կարծիքները դեբյուտային ալբոմի վերաբերյալ եղել են տարբեր։ AllMusic-ի գրախոս Սթիվեն Թոմաս Էրլյուինը գրել է. «Նրանք այդքան էլ բնօրինակ գաղափարներ չունեն, բայց նրանք լավ են կատարում իրենց երաժշտությունը: Նրանք ունեն հզոր ռիթմային հատվածներ և հիշվող էֆեկտներ, որոնք երգերը դարձնում են «հուզիչ»։ Այնուամենայնիվ, Ռոբերտ Քրիսթգաուն ցածր է գնահատել *Three Dollar Bill, Y’all$-ը*: Չնայած նման հակասական կարծիքներին, ալբոմի թողարկումից հետո Ֆրեդ Դյորսթը նշանակվել է Interscope Records-ում A&R-ի ավագ փոխնախագահ: *Three Dollar Bill Y'all$-ի թողարկումից հետո*  Limp Bizkit-ը սկսել է համերգային շրջագայություն, որի ընթացքում խումբը նաև ելույթ է ունեցել Warped Tour էքստրեմալ սպորտի փառատոնում Pennywise, The Mighty Mighty Bosstones, Sick of It All, Lagwagon և Blink -182-ի հետ միասին: Կամբոջայում Primus-ի և Deftones-ի հետ մի շարք համերգների ժամանակ Limp Bizkit-ը որոշել է անվճար տոմսեր տալ աղջիկներին մուտքի մոտ:

Limp Bizkit շրջագայության եվրոպական փուլը տեղի է ունեցել 1998 թվականին Soulfly և Cold խմբերի հետ։ 1998 թվականի հուլիսին թողարկվել է «Faith» երկրորդ գովազդային սինգլը, որը դարձել է ռադիոհիթ։ Limp Bizkit-ը հետագայում ելույթ է ունենում Ozzfest- ում: Օգոստոսին խմբի անդամ Ջոն Օտտոն մի գիշերվա ընթացքում ձերբակալվել է Միչիգան նահանգի Օբերն Հիլզ քաղաքում՝ ապօրինի տրավմատիկ զենք կրելու համար:

Օզֆեստից հետո Limp Bizkit-ը, Korn-ի, Orgy-ի, Rammstein-ի և Incubus-ի հետ միասին ելույթ է ունեցել Family Values Tour-ում 1998 թվականին: Երաժիշտները նկարահանել են «Faith» երգի տեսահոլովակը «Very Wild Things» ֆիլմի գովազդման համար: Ֆրեդ Դյորսթը դժգոհ է եղել տեսահոլովակից, և որոշվել է նկարահանել ևս մեկը։ Այս տեսահոլովակում ներկայացված են եղել Primus, Deftones և Mötley Crüe խմբերի երաժիշտները: Հոլովակը մեծ ճանաչում է ձեռք բերել և ակտիվորեն հեռարձակվել երաժշտական ալիքներով։ Ավելի ուշ Ֆրեդ Դյորսթը հարցազրույցներից մեկում ասել է. «Ջորջ Մայքլը ատում էր այդ քավեր տարբերակը և նա ատում էր մեզ»։

### Significant Other (1999-2000 թվականներ)
«Faith» սինգլի հաջողությունից հետո Limp Bizkit-ը սկսել է աշխատել իրենց երկրորդ ստուդիական ալբոմի վրա։ Ձայնագրությունը պատրաստել է Թերի Դեյթը, որը նախկինում աշխատել է Pantera-ի, White Zombie-ի և Deftones-ի հետ: Method Man-ի և Pauly Shore-ի մասնակցությամբ խումբը ձայնագրել է «Shut the Fuck Up» երգը, որը վերնագրվել է «N 2 Gether Now»։ Limp Bizkit-ից բացի, ալբոմի վրա աշխատել են Ջոնաթան Դևիսը, Stone Temple Pilots-ի Սքոթ Ուայլանդը, Staind-ի Աարոն Լյուիսը, Լես Քլեյփուլը և Մեթ Փինֆիլդը: Դյորսթը նաև Էմինեմի հետ ձայնագրել է «Turn Me Loose» կոմպոզիցիան, որը չի ընդգրկվել ալբոմի երգացանկում։

1999 թվականի հունիսի 22-ին թողարկված երկրորդ ալբոմը՝ *Significant Other*-ը (անգլ.՝ «Երկրորդ կես») Limp Bizkit-ին բերել է մեծ առևտրային հաջողություն: Ալբոմը հասել է *Billboard* 200-ի առաջին հորիզոնականին՝ առաջին շաբաթվա ընթացքում վաճառելով 643,874 օրինակ: Երկրորդ շաբաթվա ընթացքում վաճառվել է ևս 335,000 օրինակ: Ալբոմին նախորդող «Nookie» սինգլը նույնպես հայտնի դարձել է հայտնի հիթ: Խմբի անդամները պարբերաբար հայտնվել են տարբեր երաժշտական հրատարակությունների շապիկներին, այդ թվում՝ *Spin*-ի: Խումբը նաև ստեղծել է իր սեփական կայքը և սկսել շփվել իր երկրպագուների հետ։ *Significant Other*-ի թողարկումից հետո Ֆրեդ Դյորսթը Ջեքսոնվիլից տեղափոխվել է Լոս Անջելես:

Երաժշտական առումով երկրորդ ալբոմը զգալիորեն գերազանցել է *Three Dollar Bill, Yall$*-ի հնչողության որակը և ստացել երաժշտական քննադատների բազմաթիվ դրական արձագանքներ։ Այնուամենայնիվ, խումբը նաև քննադատության է ենթարկվել զանգվածային լրատվամիջոցներում։ *Spin*-ի հոդվածներից մեկում *Significant Other* ալբոմի մասին գրվել է, որ «Limp Bizkit-ը դեռ լավ երգ չի գրել», իսկ երաժիշտներ Մերիլին Մենսոնը և Թրենթ Ռեզնորը քննադատել են Limp Bizkit-ի երաժշտական մոտեցումը:

*Significant Other*-ի թողարկումից որոշ ժամանակ անց խումբը մեկնել է համերգային շրջագայության, որը սկսվել է անախորժություններով: Քիդ Ռոքի հետ համատեղ ելույթի ժամանակ Սեմ Ռիվերսը ջարդել է իր բաս կիթառը՝ զայրանալով վատ հնչողության պատճառով: Ռիվերսը լրջորեն վնասել է իր ձեռքը, և առաջացել է անհրաժեշտություն կարեր դնելու: 1999 թվականի հուլիսի 12-ին Մինեսոտա նահանգի Սենթ-Փոլում ելույթի ժամանակ Ֆրեդ Դյորսթը հրել է պահակին, ինչի պատճառով հետագայում ձերբակալվել է հարձակման մեղադրանքով: Այս դեպքերը լայնորեն լուսաբանվել են մամուլում: Մասնավորապես, *[[Rolling Stone]]*-ը բացասաբար ընդունել է տեղի ունեցածը: Ավելի ուշ *[[Նյու Յորք Թայմս|The New York Times]]*-ի խմբագիր Էն Փաուերսը գրել է. «Խումբը հետաքրքիր կլիներ, եթե չլինեին միապաղաղ տեմպի կուտակումը և պարոն Դյորսթի տաղանդի բացակայությունը»:

## Սկավառակագրություն
**Ստուդիական ալբոմներ**

* *Three Dollar Bill, Y'all$* (1997)
* *Significant Other* (1999)
* *Chocolate Starfish and the Hot Dog Flavored Water* (2000)
* *Results May Vary* (2003)
* *Gold Cobra* (2011)
* *Still Sucks* (2021)

**Այլ թողարկումներ**

* *Mental Aquaducts*  (1995)
* *Three Dollar Bill, Y'all$ Demo* (1996)
* *Limp Bizkut Demo* (Pollution, Stale Mate, Counterfiet) (1996)
* *Limp Bizkut Demo* (Counterfit, Red, Sideways) (1996)
* *New Old Songs* (2001)
* *The Unquestionable Truth (Part 1)* (2005)
* *Greatest Hitz* (2005)

## Մրցանակներ և անվանակարգեր

## Ծանոթագրություններ

Կատեգորիա:1994 հիմնադրված երաժշտական խմբեր
Կատեգորիա:Interscope Records-ի արտիստներ
Կատեգորիա:Ալտերնատիվ մետալ երաժշտական խմբեր
Կատեգորիա:Ամերիկյան ալտերնատիվ մետալ երաժշտական խմբեր
Կատեգորիա:Ամերիկյան երաժշտական խմբեր
Կատեգորիա:Ամերիկյան հևի մետալ երաժշտական խմբեր